Էմերսոն Պալմիերի

Էմերսոն Պալմիերի (պորտ.՝ Emerson Palmieri, օգոստոսի 3, 1994(1994-08-03), Սանտոս, Սան Պաուլու, Բրազիլիա), կամ պարզապես Էմերսոն, բրազիլացի պրոֆեսիոնալ ֆուտբոլիստ։ Ներկայումս հանդես է գալիս Չելսիի և Իտալիայի ազգային հավաքականի կազմում։ Խաղում է ձախ պաշտպանի դիրքում։


== Ակումբային կարիերա ==


=== Սանտոս ===
Էմերսոնը Սանտոսի ակադեմիայի սան է։ Իր պրոֆեսիոնալ դեբյուտը նշել է 2011 թվականի ապրիլի 17-ին՝ Պաուլիստայի դեմ խաղում։ Առաջին հանդիպումը Բրազիլիայի Սերիա A-ում անցկացրեց հունիսի 17-ին՝ Ֆլամենգոյի դեմ խաղում։ Իր առաջին գոլը պրոֆեսիոնալ կարիերայում Էմերսոնը խփեց 2013 թվականի սեպտեմբերի 5-ին՝ Ատլետիկո Պարանաենսեի դեմ խաղում։
2014 թվականի օգոստոսի 25-ին Էմերսոնը վարձավճարով տեղափոխվեց Պալերմո։ Իր դեբյուտը նշեց սեպտեմբերի 24-ին՝ Նապոլիի դեմ խաղում։ Պալերմոյի կազմում Էմերսոնը անցկացրեց 9 հանդիպում։


=== Ռոմա ===
2015 թվականի օգոստոսի 31-ին Էմերսոնը 1 տարվա վարձավճարով տեղափոխվեց Ռոմա։ Իր դեբյուտը նշեց հոկտեմբերի 4-ին՝ Պալերմոյի դեմ խաղում։ Այստեղ նա հիմնականում խաղում էր որպես Լուկա Դինի փոխարինող։ Իր առաջին գոլը ակումբի կազմում խփեց 2016 թվականի մայիսի 14-ին՝ Միլանի դեմ խաղում։ Մրցաշրջանի ավարտից հետո՝ 2016 թվականի հուլիսի 7-ին Էմերսոնի վարձավճարը երկարաձգեց ևս 1 տարով։ 2016 թվականի դեկտեմբերի 5-ին Ռոման գնեց Էմերսոնի ողջ տրանսֆերը 2 միլիոն եվրոյի դիմաց։
2017 թվականի մայիսին Էմերսոնը ստացավ ծանր վնասվածք։ Նա վերադարձավ դեկտեմբերին՝ խաղադաշտ դուրս գալով դեկտեմբերի 1-ին՝ ՍՊԱԼ-ի դեմ խաղում։ Սա դարձավ նրա միակ հանդիպումը Ռոմայի կազմում 2017-18 մրցաշրջանում։ Իտալական ակումբի կազմում Էմերսոնը անցկացրեց 47 հանդիպում՝ դառնալով 2 գոլի հեղինակ։


=== Չելսի ===
2018 թվականի հունվարի 30-ին Էմերսոնը 4․5 տարվա պայմանագիր կնքեց Չելսիի հետ։ Ակումբը նրա համար վճարեց 20 միլիոն եվրո։ Իր դեբյուտը նշեց փետրվարի 16-ին՝ Անգլիայի գավաթի Հալ Սիթիի դեմ խաղում և այս խաղում դառնալով գոլային փոխանցման հեղինակ։ Առաջին հանդիպումը Պրեմիեր Լիգայում նշեց մարտի 4-ին՝ փոխարինելով Պեդրոյին Մանչեսթեր Սիթիի դեմ խաղում։ Չելսիի մեկնարկային կազմում Պրեմիեր Լիգայում Էմերսոնը առաջին անգամ խաղադաշտ դուրս եկավ ապրիլի 19-ին՝ Բարնլիի դեմ խաղում՝ այս խաղում դառնալով գոլային փոխանցման հեղինակ։ 2017-18 մրցաշրջանում Էմերսոնը անցկացրեց 7 հանդիպում՝ դառնալով 2 գոլային փոխանցման հեղինակ։

Իր առաջին գոլը Չելսիի կազմում Էմերսոնը խփեց 2018 թվականի սեպտեմբերի 26-ին՝ Անգլիայի լիգայի գավաթի Լիվերպուլի դեմ խաղում։ 2019 թվականի փետրվարի 24-ին բրազիլացին մասնակցեց Անգլիայի լիգայի գավաթի եզրափակչի Մանչեսթեր Սիթիի դեմ հանդիպմանը, որտեղ Չելսին պարտվեց, թեև նա իրացրեց 11-մետրանոցը հետխաղյա հարվածաշարում։ Մայիսի 29-ին Էմերսոնը գոլային փոխանցում տվեց ՈՒԵՖԱ Եվրոպայի Լիգայի եզրափակչի Արսենալի դեմ խաղում՝ օգնելով իր թիմին հաղթել 4-1 հաշվով և նվաճել գավաթը։ 2018-19 մրցաշրջանում Էմերսոնը անցկացրեց 27 հանդիպում բոլոր մրցաշարերում՝ դառնալով 1 գոլի և 2 գոլային փոխանցման հեղինակ։
2019 թվականի օգոստոսի 14-ին Էմերսոնը մեկնարկային կազմում խաղադաշտ դուրս եկավ ՈՒԵՖԱ Սուպեր Գավաթի Լիվերպուլի դեմ խաղում, սակայն Չելսին պարտվեց հետխաղյա 11-մետրանոցների հարվածաշարում։


== Միջազգային կարիերա ==
Էմերսոնը ներկայացրել է Բրազիլիան մինչև 17 տարեկանների երիտասարդական հավաքականում։ 2011 թվականին նա Մ17 հավաքականի կազմում մասնակցեց Հարավային Ամերիկայի և աշխարհի առաջնություններին՝ դառնալով Հարավային Ամերիկայի առաջնության հաղթող։ Այս գավաթներում նա թիմի հիմնական կազմի խաղացող էր և գոլի հեղինակ դարձավ 2011 թվականի մարտի 16-ին՝ Չիլիի դեմ խաղում։
2017 թվականի մարտի 29-ին Էմերսոնը ստացավ Իտալիայի քաղաքացիություն, որպեսզի հանդես գա Իտալիայի ազգային հավաքականի կազմում։ 2017 թվականի մայիսի 25-ին նա հրավիրվեց Իտալիայի ազգային հավաքական՝ Ուրուգվայի և Լիխտենշտայնի դեմ խաղերի համար, սակայն դուրս մնաց կազմից վնասվածքի պատճառով և փոխարինվեց Անդրեա Կոնտիի կողմից։ Իր դեբյուտը ազգային հավաքականում Էմերսոնը նշեց 2018 թվականի սեպտեմբերի 10-ին՝ փոխարինելով Դոմենիկո Կրիշիտոյին Պորտուգալիայի դեմ խաղում։ 2019 թվականի սեպտեմբերի 5-ին նա գոլային փոխանցում տվեց Անդրեա Բելոտիին Հայաստանի դեմ խաղում՝ օգնելով իր թիմին հաղթել 3-1 հաշվով։


== Կարիերայի վիճակագրություն ==


=== Ակումբային վիճակագրություն ===
2019 թվականի հոկտեմբերի 5-ի դրությամբ


=== Միջազգային վիճակագրություն ===
2019 թվականի հոկտեմբերի 5-ի դրությամբ


== Նվաճումներ ==


=== Ակումբային ===
Չելսի

Անգլիայի գավաթ. 2017–18
Անգլիայի լիգայի գավաթ. երկրորդ տեղ. 2018–19
ՈՒԵՖԱ Եվրոպայի Լիգա. 2018–19


=== Միջազգային ===
Բրազիլիա Մ17

Հարավային Ամերիկայի Մ17 առաջնություն. 2011


== Ծանոթագրություններ ==


== Արտաքին հղումներ ==
Էմերսոնի պաշտոնական Տվիտերի էջը
Էմերսոնը transfermarkt-ում
Էմերսոնը soccerbase.com-ում
Էմերսոնը WhoScored.com կայքում
Էմերսոնը Չելսիի պաշտոնական կայքում Archived 2019-08-24 at the Wayback Machine.
Էմերսոնը Պրեմիեր Լիգայի պաշտոնական կայքում
Էմերսոնը ՈՒԵՖԱ-ի պաշտոնական կայքում